Laster innhold, vennligst vent.. For å se dette innholdet, må du aktivere JavaScript i nettleseren din.

– VAR stoppet meg, så jeg er ikke ustoppelig, sier Erling Braut Haaland til TV 2 etter kampen.

– Det var et skikkelig «braute»-mål, så det var fint det, kommenterer unggutten på spørsmål om sin egen scoring.

Erling Braut Haaland så sine lagkamerater score to kjappe mål like før pause. Da 19-åringen ble byttet inn, inntok han først rollen som servitør.

Haalands målgivende pasning sørget for den berømte spikeren i kista og 3–0 til gjestene fra Østerrike. Salzburg-spissen trengte syv minutter på å sette sitt preg på kampen.

Like etter reduserte Sander Berges Genk.

Men så dukket 19-åringen fra Bryne opp igjen og satte inn sin åttende scoring i mesterligaen.

– Det var en god del fra Haaland i dag, men de kunne vært mer. Jeg fokuserte bare på at jeg skulle komme innpå og gjøre en forskjell, og det følte jeg at jeg klarte, fortsatt unggutten.

Laster Twitter-innhold Kunne ikke laste innhold, men du kan gå til twittermeldingen.

– Han er en diamant. En unggutt som Salzburg skal få polere. Det er en spiller som jakter, jakter og jakter på scoring hele veien. Han er så fremoverrettet, utbrøt TV 2s ekspertkommentator, Petter Myhre.

Han er to bak Bayern München-stjerna Robert Lewandowski, som tirsdag scoret fire mål mot Røde Stjerne.

JUBLET: Erling Braut Haaland fikk juble for scoring og assist. Foto: FRANCOIS LENOIR

Haaland fikk scoring annullert av VAR

Haaland fant også veien til nettmaskene en gang tidligere i kampen også, men VAR-kontoret godkjente ikke målet.

Det var vanskelig å se hvorfor på TV-bildene i etterkant.

Nå står laget fra Mozarts fødeby med syv poeng i gruppen. Dermed den østerrikske klubben med hjemmeseier i siste runde slå tittelforsvarer Liverpool ut av turneringen.

– Det blir en viktig kamp mot verdens beste lag, men vi er gode på hjemmebane så det er bare å ta turen, sier Haaland med et gedigent smil om munnen.

– Hva skal jeg si, a. Erling er veldig god, han har scoret fire mål mot oss nå, men det er litt sånn hadde de puttet hvem som helst inn bak der så kunne de scoret. Det er litt følelsen jeg sitter med. Fem av ti ganger burde vi satt dem i offside, og resterende fem burde vi vært først på ballen, men stort sett er de først på ballen, konkluderer Sander Berge i et intervju hos TV 2.

Laster innhold, vennligst vent.. For å se dette innholdet, må du aktivere JavaScript i nettleseren din.

Berge: – De er rett og slett bare for gode

Sander Berge spilte hele kampen for Genk. Nordmannen fikk ikke utrettet noe særlig for belgierne på gressmatta.

– Alt i alt blir det ekstremt skuffende når vi slipper inn fire mål. De er rett og slett bare for gode for oss, det viser de atter en gang, men det er likevel skuffende her på hjemmebane med tolvte mann i ryggen, la Berge til.

– Vi er langt unna og med resultatet blir vi bare dårligere og dårligere. Vi klarer aldri å heve oss etter de to slagene i ansiktet, legger midtbanejuvelen til.

Ett fattig poeng i en tøff gruppe er fasit for Berge og Genk etter fem kamper.